ཏྲཀྴད་ལ་མཆོད་གཏོར་མདོར་
བསྡུས་འབུལ་ཚུལ་བཞུགས་སོ། །
དཔལ་མགོན་ཏཀྴད་ལ་མཆོད་གཏོར་མདོར་བསྡུས་འབུལ་བར་འདོད་པས་་་
ནང་མཆོད་གཏོར་མ་སོགས་འཇིགས་བྱེད་ཀྱི་རྣལ་འབྱོར་ལ་གནས་པས་བྱིན་གྱིས་་
བརླབས་ལ། ཨོཾ་ཧྲཱིཿཧྲཱིཿས་བསངས། སྭ་བྷཱ་ཝས་སྟོང་བར་སྦྱངས། སྟོང་པའི་ངང་
ལས། རང་གི་མདུན་དུ་ཨེ་ལས་ཆོས་འབྱུང་ཟུར་གསུམ་པ་ནང་དུག་ཁྲག་གི་རྒྱ་མཚོ་
རྦ་ཀློང་འཁྲུག་པས་གང་བའི་དབུས་སུ། བཾ་ལས་སྣ་ཚོགས་པདྨ་དང་རཾ་ལས་ཉི་མའི་
གདན་གྱི་སྟེད་དུ། རཾ་ལས་དུག་སྡོང་རཾ་གྱིས་མཚན་པ་ལས་འོད་འཕྲོས།
དགྲ་
བགེགས་གདུག་པ་ཅན་ཐམས་ཅད་ཚར་བཅད། ཚུར་འདུས་ཡོངས་སུ་གྱུར་པ་ལས།
དཔལ་ཡེ་ཤེས་ཀྱི་མགོན་པོ་མཧཱ་ཀཱ་ལ་སྐུ་མདོག་ནག་པོ་བདུད་རྟ་ནག་པོ་རྟིང་
དཀར་ལ་ཆིབས་པ། ཞལ་གཉིས་ཕྱག་བཞི་པ། སྲིན་པོ་དྲག་ཏུ་ཁྲོས་པའི་གདོང་པ་
ཅན་གྱི་གཡས་ཕྱོགས་ནས་ཤྭ་ནའི་ཞལ་གྱེན་དུ་ཕྱོགས་པ་གཉིས་ཀའང་མཆེ་བ་་་་་་་་་
གཙིགས་པ། ཕྱག་གཡས་གཉིས་དུག་སྡོང་དང་བདུད་ཞགས། གཡོན་གཉིས་ཁྲམ་
དམར་ལ་ཟླུམ་པའི་སྤྱན་གསུམ་
ཤིང་དང་ཐོད་པ་སྙིང་དང་བཅས་པ་འཛིན་པ།
སྡང་མིག་ཏུ་བགྲད་པ། སྨ་ར་དང་སྨིན་མ་དང་སྐྲ་ཁམ་ནག་གྱེན་དུ་བརྫེས་པ། མི་
མགོ་སྐམ་པོ་ལྔས་དབུ་བརྒྱན་ཅིང་རློན་པ་ཁྲག་འཛག་པ་ལྔ་བཅུའི་དོ་ཤལ་འཕྱངང་་་་་་
བ། ། །སྐུ་ལ་དར་ནག་གི་འཇོལ་བེར་མུན་པའི་གཡུང་དྲུང་རིས་དང༌། གསེར་གྱི་སྐ་
རགས་ཅན། དེའི་སྟེང་དུ་སྲེ་མོའི་སྦྱང་ལག་སེང་གེ་སྔོན་པོའི་གོང་ཅན་གསོལ་བ།
ཞབས་ལ་གསག་ལྷམ་གྱོན་པ། སྐུ་ཆེ་ལ་ཡན་ལག་རགས་པ་ཁམས་གསུམ་འདར་
ཞིང་སྐྲག་པར་བྱེད་པ། དེའི་གཡོན་དུ་མ་ལས་རལ་གྲི་མས་མཚན་པ་ལས་སྐྱེས་པའི་
489

ལྷ་མོ་རེ་མ་ཏི་ནག་མོ་བོང་བུ་གྭ་པ་ལ་ཆིབས་པ། ཞལ་གཅིག་ཕྱག་བཞི་མ་ཞལ་ཕྱིར་
ཕྱོགས་པ། མཆེ་བ་གཙིགས་ཤིང་སྤྱན་གསུམ་དང་ལྡན་པ། ཕྱག་གཡས་གཉིས་རལ་
གྲི་དང་ཞིང་ལྤགས།
གཡོན་གཉིས་ནེའུ་ལེའི་རྐྱལ་པ་དང་ཐོད་པ་ཁྲག་གིས་བཀང་
བ་འཛིན་པ། མི་མགོ་སྐམ་པོའི་དབུ་རྒྱན་དང༌། རློན་པའི་དོ་ཤལ་ཅན། སྙན་
གཉིས་སྦྲུལ་དང་སེང་གེས་བརྒྱན་པ། ཞལ་ནས་འོ་དོད་དྲག་པོ་འབོད་ཅིང་། མིག་
ནས་ཁྲག་གི་མཆི་མ་འབབ་པ། སྣ་ནས་ནད་ཀྱི་རླངས་པ་འབྱུང་བ། ལྟེ་བའི་ཐད་
ནས་ཉི་མ་འཆར་ཞིང་། སྤྱི་བོའི་གཙུག་ཏུ་ཟླ་བ་རྒྱས་པ། མི་ལྤགས་ཀྱི་སྟོད་གཡོགས་
དང་། རེ་ལྡེས་སྨད་དཀྲིས་པ། ཞབས་ལ་དབང་གི་ལྕགས་སྒྲོག་འཁྲོལ་བ། ཡབ་
ཡུམ་གཉིས་ཀའང་མེ་དཔུང་རབ་ཏུ་འབར་བའི་དབུས་ན་བཞུགས་པ།
དེ་གཉིས་ཀྱི་འཁོར་དུ་བྷྱོཿདྲུག་ལས་མོན་མོ་ནག་མོ་ཁྱིའི་མགོ་ཅན་གཡས་རྡོ་་་
རྗེ་གསོར་ཞིང་། གཡོན་ཞགས་པ་འཕེན་པ། གཅེར་བུ་རུས་པའི་རྒྱན་ཅན་རལ་པ་
འཐུར་དུ་འཕྱང་བ། ཕྱག་རྒྱ་བསྒྱུར་ཞིང་གར་བྱེད་པ། གཞན་ཡང་གནོད་སྦྱིན་ཆེན་
པོ་བརྒྱད་ལྕགས་ཀྱི་བྱ་ཁྲར་སྤྲུལ་ནས་མདུན་ནས་འགྲོ་ཞིང་། གཤིན་རྗེ་ཆེན་པོ་
བརྒྱད་གཅན་གཟན་འཇིགས་སུ་རུང་བར་སྤྲུལ་ནས་ཕྱི་ནས་འབྲང་བ། བདུད་
དམག་ཉི་ཁྲི་ཆིག་སྟོང་ལྷ་མ་སྲིན་སྡེ་བརྒྱད་འབྱུང་པོའི་འཁོར་དང་བཅས་པའི། སྤྱི་
བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོས་མཚན་པར་
གྱུར། རང་གི་ཐུགས་ཀའི་ཧཱུཾ་ལས་འོད་འཕྲོས། རི་རབ་ཀྱི་བྱང་ཤར་མཚམས་འདོད་
པའི་རྒྱལ་པོའི་ཁང་བཟང་དང༌། བསིལ་བ་ཚལ། རྩུབ་མོ་བྲག །ཙ་རི་རོང་ལ་
སོགས་པ་གར་བཞུགས་རྡོ་རྗེའི་ཕོ་བྲང་ནས། ཡེ་ཤེས་ཀྱི་མགོན་པོ་ཏྲཀྴད་ལྕམ་དྲལ་
འཁོར་དང་བཅས་པ་སྤྱན་དྲངས།
ཧཱུཾ་དད་པ་དང་ནི་དམ་ཚིག་གིས། ཚུར་གཤེགས་མ་ཧཱ་ཀཱ་ལའི་ཆོགས། །ཡུམ་
དང་སྲོག་བདུད་འཁོར་དང་བཅས། །མངོན་ཤེས་བར་སྣང་མིག་ཅན་རྣམས།
འཕྲིན་ལས་རྣམ་བཞི་བསྒྲུབ་པའི་ཕྱིར། །སྐད་ཅིག་ཙམ་ལ་གནས་འདིར་གཤེགས། །
490

ཧཱུཾ་སྤྱན་རས་གཟིགས་མགོན་ཐུགས་ཀྱི་འཕྲིན་ལས་ལ། །རྣམ་འཕྲུལ་ཞི་བས་འདུལ་
བར་མི་སྤྱོད་ཅིང་། །དྲག་པོའི་ལས་ཀྱིས་གདུག་པ་ཚར་གཅོད་པ། །འཇིགས་པའི་
གཟུགས་ཅན་ཁྱོད་ནི་འདིར་སྤྱོན་ཅིག །ལྷ་ཆེན་ཐུགས་ཀྱི་ཕོ་ཉ་མཐུ་བོ་ཆེ། །ཁྱོད་ཀྱི་
རྣམ་འཕྲུལ་ཕྱོགས་བཅུ་མ་ལུས་ཁྱབ། །ཡབ་གཅིག་རྟག་ཏུ་འདོད་རྒྱལ་ཁང་བཟང་
ན། །ཕལ་ཆེར་ཨུ་ཙ་ར་ཡི་དུར་ཁྲོད་གནས། །རེས་འགའ་བསིལ་བའི་ཚལ་ན་སྲིན་
པོའི་གཟུགས། །ད་ལྟ་ཙ་རི་རོང་གི་ཕོ་བྲང་ན། །ཁྲོད་ཀྱི་བརྟེན་པ་རྩུབ་མོའི་བྲག་
ཕུག་ནས། །རྣལ་འབྱོར་དམ་ཚིག་ལྡན་པའི་རྗེས་འབྲང་ཞིང་། །གང་གིས་བཅོལ་
བའི་ལས་རྣམས་སྒྲུབ་མཛད་པ། །དྲག་པོ་དབང་ཕྱུག་གཟི་ལྡན་འདིར་སྤྱོན་ཅིག །
སྔོན་ཚེ་རྡོ་རྗེ་འཆང་གི་སྤྱན་སྔ་རུ། །ཏྲཀྴད་ཁྱོད་ཀྱིས་ཇི་ལྟར་ཁས་བླངས་བཞིན། །
དྲག་པོའི་ལས་ལ་གནས་འདིར་སྤྱན་འདྲེན་གྱི། །སངས་རྒྱས་བསྟན་པ་བསྲུང་ཕྱིར་
གཤེགས་སུ་གསོལ། །བཛྲ་ས་མ་ཡ་ཛཿཛཿཧཱུཾ་བཾ་ཧོཿ གཉིས་སུ་མེད་པར་གྱུར། སླར་
ཡང་ཐུགས་ཀའི་ཧཱུཾ་ལས་འོད་འཕྲོས། དབང་གི་ལྷ་རྣམས་སྤྱན་དྲངས། ཁྱེད་རྣམས་
ཀྱིས་མངོན་པར་དབང་བསྐུར་དུ་གསོལ་ཞེས་གསོལ་བ་བཏབ་པས། དེ་རྣམས་ཀྱིས་
ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས། ཨོཾ་སརྦ་ཏ་ཐཱ་྾ །
ཞེས་
སོགས་གསུང་ཞིང་དབང་བསྐུར་བས་ལུས་གང་དྲི་མ་དག་ཆུ་ལྟག་པ་སྤྱི་བོར་ལུད་་་་་་
པས་མི་བསྐྱོད་པས་དབུ་བརྒྱན་པར་གྱུར། །
ཧཱུཾ། ཞི་རྒྱས་དབང་དང་དྲག་པོའི་འཕྲིན་ལས་ཀྱིས། །བསྟན་པ་བསྲུང་ཞིང་
རྣལ་འབྱོར་བུ་བཞིན་དུ། །སྐྱོང་མཛད་དཔལ་མགོན་ཏྲཀྴད་འཁོར་བཅས་ལ། །ལུས་
ངག་ཡིད་གསུམ་གུས་པས་ཕྱག་འཚལ་ལོ། །དངོས་བཤམས་ཡིད་སྤྲུལ་སྲིད་ཞི་ལས་
གྲུབ་པའི། །ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ། །ནང་མཆོད་གསང་བ་བདེ་
བ་ཆེན་པོ་ཡི། །མཆོད་པའི་སྤྲིན་གྱིས་རྒྱས་པར་བཀངས་ཏེ་འབུལ། །ཨོཾ་མཧཱ་ཀཱ་ལ་
ཏྲཀྴད་ས་པ་རི་ཝཱ་ར་ཨཉྙཾ། །ནས་ཤཔྟའི་བར་གྱིས་མཆོད། །ཨོཾ་མཧཱ་ཞེས་པ་ནས།
ཨོཾ་ཨཱཿཧཱུྃ། རང་གི་ཐུགས་ཀའི་ཧཱུཾ་ལས་འོད་འཕྲོས་རྡོ་རྗེ་གསུམ་གྱི་ལྷ་ཚོགས་
|་སྤྱན་
491

དྲངས། ཡི་གེ་བརྒྱ་བ་བཟླ། ཆོས་ཀུན་རང་བཞིན་གདོད་ནས་རྣམ་དག་ཀྱང་། །མ་
རིག་དབང་གིས་རྨི་ལམ་སྒྱུ་མ་ལྟར། །ནོངས་པ་ཅི་མཆིས་བླ་མ་ཡི་དམ་ལྷ།
སྐྱོང་བསྲུང་མ་འཁོར་བཅས་སྤྱན་སྔར་བཤགས།
།ཆོས་
།བསྐང་རྫས་བྱིན་གྱིས་བརླབས།
ཧཱུཾ། བདེ་སྟོང་དབྱེར་མེད་ལྷ་ཡི་ལམ་འགེངས་པའི། །དམ་རྫས་སྤྱན་གཟིགས་མཆོད་
པའི་སྤྲིན་སྤྲོས་ཏེ། །བླ་མ་ཡི་དམ་མཁའ་འགྲོ་ཆོས་སྐྱོང་བའི། །ཏྲཀྴད་འཁོར་དང་
བཅས་ལ་འབུལ་བ་ནི། །དགྲ་བགེགས་ཁྲག་ཞག་མཆོད་ཡོན་མཚོ་ལྟར་བསྐྱིལ། །
མཛེས་པའི་མེ་ཏོག་ས་དང་བར་སྣང་གང་།
།ཤ་ཆེན་གུ་གུལ་དུད་པའི་སྤྲིན་ཕུང་
འཁྲིགས། ཉི་ལྟར་གསལ་བའི་ཞུན་ཆེན་སྒྲོན་མེ་འདིས། །བླ་མ་ཡི་དམ་མཁའ་འགྲོ་
ཆོས་སྐྱོང་བའི། །ཏྲཀྴད་འཁོར་དང་བཅས་པའི་ཐུགས་དམ་བསྐངས། །ཐུགས་དམ་
བསྐངས་ཤིང་བར་ཆད་བཟློག་པ་དང་། །ཉམས་ཆགས་སེལ་ཞིང་དངོས་གྲུབ་མ་
ལུས་སྩོལ། །ག་བུར་བཟང་པོའི་ངད་ལྡང་དྲི་ཆབ་དང་། །རོ་བརྒྱ་ལྡན་པའི་ཞལ་
ཟས་ལྷུན་པོར་སྤུངས། །སྙན་བརྗིད་རོལ་མོའི་སྒྲ་དབྱངས་འབྲུག་ལྟར་སྒྲོག །འདོད་
ཡོན་ལྔ་དང་རིན་ཆེན་བདུན་སོགས་ཀྱིས། ། །བླ་མ་ཡི་དམ་མཁའ་འགྲོ་ཆོས་སྐྱོང་
བའི། །ཏྲཀྴད་འཁོར་དང་བཅས་པའི་ཐུགས་དམ་བསྐངས། །ཐུགས་དམ་བསྐངས་
ཤིང་བར་ཆད་བཟློག་པ་དང༌། །ཉམས་ཆགས་སེལ་ཞིང་དངོས་གྲུབ་མ་ལུས་སྩོལ། །
རྫུ་འཕྲུལ་ཤུགས་ལྡན་རྟ་མཆོག་རླུང་ལྟར་འཕྱོ། །གཡག་རོག་ཞོལ་ཆེན་
འཇིགས་པའི་ངར་འཇོ་འདོན། །ལུག་ནག་སྤྱི་དཀར་ཚོགས་ཀྱིས་འཛིན་མ་ཁྱབ། །
ཁྱུང་ཆེན་བྱ་ནག་གར་གྱིས་བར་སྣང་གང༌། །དོམ་ལྟར་འཕྱོ་བའི་ཁྱི་ནག་ཚོགས་
རྣམས་ཀྱིས། ། །བླ་མ་ཡི་དམ་མཁའ་འགྲོ་ཆོས་སྐྱོང་བའི། །ཏྲཀྴད་འཁོར་དང་
བཅས་པའི་ཐུགས་དམ་བསྐངས།
།ཐུགས་དམ་བསྐངས་ཤིང་བར་ཆད་བཟློག་པ་
དང་། །ཉམས་ཆགས་སེལ་ཞིང་དངོས་གྲུབ་མ་ལུས་སྩོལ། །ཤ་ཁྲག་གཏོར་མ་རི་ལྟར་
སྤུངས་པ་དང་། །གཡུལ་ལས་རྣམ་རྒྱལ་སྲ་བའི་གོ་ཁྲབ་དང༌། །དགྲ་འཇོམས་འབར་
བའི་མཚོན་ཆ་སྣ་ཚོགས་དང་། །ཕྱི་ནང་གསང་བ་བླ་མེད་རྟེན་རྣམས་ཀྱིས། ། །བླ་
492

མ་ཡི་དམ་མཁའ་འགྲོ་ཆོས་སྐྱོང་བའི། །ཏྲཀྴད་འཁོར་དང་བཅས་པའི་ཐུགས་དམ་
བསྐངས། །ཐུགས་དམ་བསྐངས་ཤིང་བར་ཆད་བཟློག་པ་དང༌། །ཉམས་ཆགས་སེལ་
ཞིང་དངོས་གྲུབ་མ་ལུས་སྩོལ། །གཏོར་མ་འབུལ་བ་ནི། །དགྲ་བགེགས་བསྒྲལ་བའི་
ཤ་ཁྲག་གཏོར་ཚོགས་དང༌། །ལྷ་མིའི་རོ་བརྒྱ་ལྡན་པའི་བཅུད་རྣམས་ཀུན། །སྦྱངས་
རྟོགས་སྤར་བའི་གཏོར་ཚོགས་རྒྱ་མཚོ་འདི། །བསྟན་སྲུངས་འཁོར་བཅས་དགྱེས་པ་
བསྐྱེད་ཕྱིར་འབུལ། །ཨོཾ་མཧཱ་ཀཱ་ལ་ཏྲཀྴད་ཅེས་པ་ནས། ཁ་ཁ་ཁཱ་ཧི་ཁཱ་ཧི། ཨོཾ་ཨ་ཀཱ་
རུ་ཞེས་པས་འབུལ། ཉེར་སྤྱོད་རོལ་མོ་ནང་མཆོད་འབུལ། དེ་ནས་བསྙེན་པ་ནི།
ཨོཾ་ཤྲཱི་མཧཱ་ཀཱ་ལ་གྷ་ན་པ་ཏི་སྭཱཧཱ། ཨོཾ་ཤྲཱི་མཧཱ་ཀཱ་ལ་གྷ་ནེ་ཡ། ན་མོ་ཀི་ནི་ནན། ན་མོ་
ཏ་ཀི་ནི་ནཾ། ཏདྱ་ཐཱ། ཧི་ལི་ཧི་ལི། ཀེ་ཏི་ཀེ་ཏི། ནི་ཙི་ཏི་ནི་ཙི་ཏི་ནེ་སྭཱཧཱ། ཡིག་
བརྒྱ་བཟླ།
དེ་ནས་བསྟོད་པ་ནི། ཧཱུཾ་ཆོས་དབྱིངས་མཁའ་ལྟར་དག་པའི་དཀྱིལ་འཁོར་
ནས། །གཉིས་མེད་སྙིང་རྗེས་མ་རུངས་འདུལ་མཛད་ཅིང༌། །དྲག་པོ་ཧཱུཾ་ལས་གྲུབ་
པའི་མཐུ་རྩལ་ཅན། །ནག་པོ་ཐོད་འཕྲེང་བསྟན་སྲུངས་ཀུན་གྱི་གཙོ། །མཧཱ་ཀཱ་ལའི་
སྐུ་ལ་ཕྱག་འཚལ་བསྟོད། །བཀའ་ཡི་ཕྱག་བརྙན་རྟ་ནག་རྟིང་དཀར་ཆིབས། །ཞལ་
གཉིས་ཕྱག་བཞི་སེར་སྤྲིན་འཐིབས་པའི་མདོག །ཞལ་གདངས་མཆེ་གཙིགས་
འཇིགས་པའི་ཁྲོ་གཉེར་ཅན། །དམ་ཉམས་མཱ་ར་ཡ་ཞེས་སྒྲ་སྒྲོག་ཅིང་། ། གཡས་པ་
ཤྭ་ན་མུ་ཁ་དགྲ་ལ་ཟ། །རྣལ་འབྱོར་དགྲ་ལྷ་ཁྱོད་ལ་ཕྱག་འཚལ་བསྟོད། །གཡས་པ་
དུག་སྡོང་བདུད་ཞགས་ནག་པོ་བསྣམས། །དམ་ཉམས་འགུགས་ཤིང་ལོག་ལྟ་དུག་
གིས་སྒྲོལ། །གཡོན་པ་ཁྲམ་ཤིང་ཐོད་ཁྲག་སྙིང་བཅས་གསོལ། ། དམ་ཉམས་ཁྲམ་ལ་
།རིག་འཛིན་བསྲུང་མ་ཁྱོད་ལ་ཕྱག་འཚལ་
བསྟོད། །མཐིང་ནག་མུན་པའི་གཡུང་དྲུང་སྐུ་ལ་གསོལ། །སག་རིའི་ལྷམ་གྱོན་
གསེར་གྱི་སྐ་རགས་བཅིངསས། །འབྱུང་པོ་བསྒྲལ་བའི་ཐོད་པའི་འཕྲེང་བས་བརྒྱན། །
དུས་མཐའི་མེ་དཔུང་དང་མཚུངས་འོད་ཟེར་འབར། །ལྷ་དམག་དཀར་པོའི་
འདེབས་ཤིང་སྲོག་དབུགས་འགྲེལ།
493

དབུགས་འབྱིན་ཕྱག་འཚལ་བསྟོད། །ནད་དང་དུག་གི་ཁ་རླངས་སྤྲིན་ལྟར་འཐིབས།།
མེ་དཔུང་འབར་བའི་གློག་འོད་ཀེམ་ཀེམ་འཕྲོ།
།དྲག་པོའི་ཧཱུྃ་ཕཊ་འབྲུག་སྒྲ་ཆེམ་
ཆེམ་སྒྲོག །གནམ་ལྕགས་ཐོག་གི་སེར་བ་དགྲ་ལ་འབེབས། །བསྟན་པའི་དགྲ་ལ་
དྲག་པོའི་འཕྲིན་ལས་མཛོད། །ལྷ་ཆེན་དབང་ཕྱུག་བདུད་འདུལ་ཡབ་ཡུམ་དང༌། །
སྤྲུལ་པ་མ་མོ་ཡང་སྤྲུལ་ཁྱི་མོའི་ཚོགས།
།བྱང་ཕྱོགས་གནོད་སྦྱིན་ལྷོ་ཕྱོགས་གཤིན་རྗེ་
དང་ །མགོན་པོ་ལྷ་དམག་འབུམ་གྱི་ཚོགས་བཅས་རྣམས། །བདག་གིས་བསྟོད་ཀྱི་
བཅོལ་བའི་འཕྲིན་ལས་མཛོད། །
མ་བཅོས་ཆོས་སྐུ་བདེ་བ་ཆེན་པོ་ནི།
།སྲིད་དང་ཞི་བར་མི་གནས་
མཉམ་པ་ཉིད། །ཡོན་ཏན་འཕྲིན་ལས་འཚམ་པའི་སྐུར་སྟོན་པའི། །།དཔལ་དང་
ལྡན་པའི་ལྷ་མོ་ཁྱོད་ལ་བསྟོད། །སྐུ་ཡི་དཀྱིལ་འཁོར་ཆོས་ཀྱི་དབྱིངས་དང་མཉམ། །
མྱ་ངན་མི་འདའ་མཐུན་པར་སྣང་བ་སྟེ། །མཛེས་པའི་རྒྱན་ཅན་མ་གཅིག་རེ་མ་ཏི། །
འགྲོ་བའི་གཉེན་གཅིག་མ་ལ་བདག་བསྟོད་དོ། །ཆོས་སྐུ་མཁའ་ལྟར་རྟོགས་པའི་
ཤེས་རབ་མ། །ཐུགས་རྗེས་རྨད་དུ་བྱུང་བའི་ཐབས་ཚུལ་གྱིས། །མ་རུངས་གདུག་པ་
ཅན་རྣམས་ཚར་གཅོད་པའི། །མི་བསྙེལ་ཐུགས་དམ་ཅན་ལ་བདག་བསྟོད་དོ། །
དམན་པ་མི་འདར་རྟགས་སུ་དྲེའུ་ཆིབས། །ལྷ་ཡི་ལྷར་གྱུར་ལྷ་མིན་སྐྲག་མཛད་མ། །
རྫུ་འཕྲུལ་ཤུགས་འཆང་སྟོང་གསུམ་ཁྱབ་པར་མྱུལ། །བསྟན་པའི་གཉེར་མཛད་མ་ལ་
བདག་བསྟོད་དོ། ། །དགྲ་ལྷ་ཆེན་པོ་ཁྱེད་རྣམས་ཀུན། །བསྟན་པའི་ཚེ་ན་སྙིང་མ་
རིང་། །བསྐུལ་བའི་ཚེ་ན་བང་མ་བུལ།